Снина

Снина (по ) — мѣсто в Словакии, в Пряшовском краю, центер окресу Снина. В мѣстѣ бывать 20.452 людей. Приматор: Петер Волошiн.

Полога
Снина — найвыходнѣйше земплинске мѣсто, недалеко од границь з Украинов, лежить на сутоку рѣк Пчолинка и Цироха, окружене горскыма пасмами Лаборецка Верховина, Буковскы Верхы и Вигорлатскы Верхы. Находить ся на краю храненой территории Народный парк Полонины, котра од року 1993 сполу з прилеглыма территориями Украины и Польщи творить биосферну резервацию Выходны Карпаты, зарегистровану UNESCO на охрану карпатскых пралѣсох. Снина господарскый и справный центер региона, в котром сполу з далшыма 33 локалитами жие на розлозѣ 80474 га понад 37 тысяч обывательох.

Мѣсто мать желѣзничне и автомобилове споеня з Гуменным (22 км на запад), Меджилаборцями (47 км на сѣвер) и граничным переходом Убля на украинской граници (29 км на юговыход).

 История 
Перва задокументована упоминка о селѣ походить з року 1317. Другый раз село упомянуте року 1343, де ся споминать як часть маетка Другетох. До маетка Другетох село належало аж до конця 17. ст.Ковач Ф., сс. 476–477 

Концьом 16. ст. Снина уже ся упоминать як oppidium (мѣсто). По смерти Жигмонда II. Другета снинске панство перешло его дѣвцѣ Кларѣ, одданой за грофа Петра Зичи. В конци 18. ст. властничков панства ся ставать грофка Терезия ван Дернатова и ей сынове. В року 1781 быв выставленый новый мурованый каштель намѣсто старого деревляного.

В року 1799 сынове продали панство зоз каштельом Йозефови Роллови з голландской родины, котра уж од 16. ст. занимала ся банництвом и гутництвом в жупах Гемер и Спиш. В року 1809  Ролл обявив в Йозефовой долинѣ (очевидно, од него достала свою назву ) во Вигорлатскых Верхах желѣзну руду и року 1815 выбудовав желѣзарню, котра робила на той рудѣ. Року 1840 мав Ролл высокый пец, три ковачскы мѣхы и даскельо дѣлнѣ на выробу желѣзарскых префабрикатох. В року 1841 выбудовав ай одливарню, де была одоллята и статуя Геркула, што доднесь находить ся во дворѣ каштеля Ролловых во Снинѣ.

 Обывательство 

Жерела
 Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. .

 Одказы 
 Официалный сайт мѣста
 Снина (1962, чеш.)

 Референции 

 Фотогалерия 

 Панорама 

 Референції 

Катеґорія:Населены пункты Словакии